text: Granatfund: Ammunitionsryddere på vej
  05 juli 2014 kl. 12.46
  Forsvarets ammunitionsryddere er lige nu på vej til Halk efter at granatlignende våben er dukket frem fra jorden.
  Lørdag formiddag dukkede våben op efter et mindre jordskred ved Halk Skydebane ved Skovby.
  Det oplyser Syd- og Sønderjyllands Politi til TV SYD.
  Ammunitionen er beskrevet som 3-4 rustne granater, men det er endnu usikkert, præcis hvilke våben, der er tale om.
  Forsvarets ammunitionsryddere er tilkaldt og er fremme midt på eftermiddagen. Her skal de vurdere, hvor farlig ammunitionen er.
  Området er i øjeblikket afspærret.
  